Zmluva o vzájomnej spolupráci pri akceptovaní   
produktov Edenred č. /2023

kód pre papierové poukážky:

kód pre produkt karta Edenred (peňaženka TR) - stravovacia e-poukážka TR:

kód pre produkt karta Edenred (peňaženka Dovolenka) – rekreačný e-poukaz Edenred Dovolenka:

kód pre produkt karta Edenred (peňaženka Edenred Benefits) - benefitná e-poukážka Edenred Benefits:

(ďalej len „zmluva“) uzatvorená podľa § 269 ods. 2 Obchodného zákonníka č. 513/1991 Zb. v znení neskorších predpisov medzi spoločnosťami

**obchodné meno:** **Ticket Service, s.r.o.**

**sídlo**: Karadžičova 8, 820 15 Bratislava

**IČO**: 52 005 551, **DIČ**: 2120870653, **IČ DPH**: SK2120870653,

**zápis v registri**: Obchodný register Mestského súdu Bratislava III, oddiel: Sro, vložka č. 132404/B

**bankové spojenie**: Tatra banka, a.s.

- pre poukážky Ticket Restaurant®, Edenred poukážky Darčeky, Edenred poukážky Služby, e-Ticket®, TS poukážky:

IBAN SK26 1100 0000 0026 2784 4011, BIC TATRSKBX

- pre kartu Edenred (stravovacia e-poukážka TR, rekreačný e-poukaz Dovolenka, benefitná e-poukážka Edenred Benefits):   
IBAN SK54 1100 0000 0026 2476 8607, BIC TATRSKBX

**e-mail**: [partneri-sk@edenred.com](mailto:partneri-sk@edenred.com)

**tel**.: +421(2) 50 70 73 24

**zastúpená**:

(ďalej len „**Ticket Service**“)

a

**obchodné meno:**

**sídlo**:

**IČO**: , **DIČ**:      , **IČ DPH**: ,

**zápis v registri**: Choose an item.  oddiel: - vložka č.:

**bankové spojenie**:

**IBAN:**  **BIC**:

**e-mail**:

**e-mail pre zasielanie elektronickej faktúry**:

**tel**.:

**www**:

**v mene spoločnosti koná**:

(ďalej len **„Partner“**)

Zmluva je uzavretá v súlade so Všeobecnými obchodnými podmienkami Ticket Service - Partner v aktuálnom znení (ďalej len   
„VOP-PARTNER“) a príslušným Sadzobníkom odmien a poplatkov (ďalej len „Sadzobník“). Pojmy uvedené veľkými začínajúcimi písmenami, ktoré nie sú v tejto Zmluve výslovne definované, majú význam ako je uvedené vo VOP-PARTNER.

**I.**

**Predmet zmluvy**

1. Partner sa zaväzuje prijímať od Používateľa niektorý z nasledovných Produktov ER na úhradu ceny za poskytnuté Stravovacie služby, Rekreačné služby, Edenred Benefits služby, alebo iný dodaný tovar alebo poskytnuté služby, vo svojich prevádzkarňach uvedených v Prílohe č.3 k tejto zmluve (zvoľte jednu z možností):

|  |  |
| --- | --- |
| **Produkt ER** |  |
| 1. Ticket Restaurant**®** | áno |
| 1. karta Edenred - stravovacia e-poukážka TR | áno |
| 1. karta Edenred - stravovacia e-poukážka TR - SMS platba | nie |
| 1. Ticket Service platobná poukážka | nie |
| 1. karta Edenred - rekreačný e-poukaz Dovolenka | nie |
| 1. karta Edenred - rekreačný e-poukaz Dovolenka – SMS platba | nie |
| 1. karta Edenred - benefitná e-poukážka Edenred Benefits | nie |
| 1. karta Edenred - benefitná e-poukážka Edenred Benefits – SMS platba | nie |
| 1. e-Ticket**®** | nie |
| 1. e-Ticket**®** - platobná metóda | nie |
| 1. Edenred poukážka Darčeky | nie |
| 1. Edenred poukážka Služby | nie |

1. Ticket Service sa zaväzuje preplatiť príslušné Produkty ER, prijaté Partnerom od Používateľov na úhradu ceny alebo jej časti za poskytnuté Stravovacie služby, Rekreačné služby, alebo iný tovar alebo službu poskytnutú Používateľovi, a to za podmienok a spôsobom dohodnutým v tejto zmluve a VOP-PARTNER.
2. Ustanovenia ohľadom prijímania príslušných Produktov ER platia aj pre všetky ostatné prevádzkarne Partnera neuvedené v Prílohe č.3 k tejto zmluve  t.j. aj pre prevádzkarne otvorené (prevádzkarne, ktoré Partner začal prevádzkovať) po dni účinnosti tejto zmluvy.
3. Ak bude mať Partner dodatočne vo svojich prevádzkarňach prevádzkovaný aj POS terminál, táto zmluva sa počas jej účinnosti vzťahuje na všetky prevádzkarne Partnera, ktoré poskytujú Stravovacie služby, a/alebo Rekreačné služby, a/alebo Edenred Benefits služby, a v ktorých je prevádzkovaný POS terminál, a to odo dňa uvedeného nižšie.
4. Partner sa zaväzuje oznámiť Ticket Service, že
5. má záujem akceptovať vo svojich prevádzkarňach aj ďalšie Produkty ER, ako tie, ktoré označil pri uzatvorení tejto zmluvy resp. dodatku, alebo
6. má technické možnosti akceptovať Produkty ER podľa bodu 1. tohto článku, bez zbytočného odkladu po zabezpečení technických možností pre ich akceptáciu.

Zmena podľa tohto bodu nevyžaduje uzavretie osobitného dodatku k tejto zmluve. Po doručení oznámenia podľa tohto bodu Ticket Service, sa Partner zaväzuje dodržiavať príslušné ustanovenia VOP-PARTNER a Sadzobníka, ktoré sa vzťahujú na príslušný Produkt ER. Partner je v takom prípade povinný poskytnúť Ticket Service potrebné informácie, potrebnú súčinnosť počas registrácie POS terminálu resp. SMS platby a spolupracovať s Ticket Service v súvislosti s uvedeným.

1. Zmena v adrese alebo označení prevádzkarne Partnera alebo zmena počtu prevádzkarní Partnera (ďalej len „Zmena v prevádzkarni“) nie je zmenou, ktorá by vyžadovala uzavretie písomného dodatku k tejto zmluve. Partner oznámi Ticket Service zmenu v adrese, zmenu počtu alebo zmenu v označení prevádzkarní, a taktiež zmeny v akceptácii Produktov ER podľa bodu 5 tejto zmluvy zaslaním vyplnenej Prílohy č.3 k tejto zmluve. Nové znenie Prílohy č. 3 nahrádza jej predchádzajúce znenie a bude účinné odo dňa doručenia oznámenia Ticket Service.
2. Partner je povinný uhradiť Ticket Service odmenu a poplatky ako aj iné platby v zmysle tejto zmluvy alebo jej príloh bezhotovostným prevodom v prospech bankového účtu Ticket Service na základe faktúry vystavenej spoločnosťou Ticket Service a v súlade s ustanoveniami VOP-PARTNER.
3. Partner sa zaväzuje uhradiť Ticket Service dohodnutú odmenu a poplatky riadne a včas. V prípade omeškania sa Partner zaväzuje Ticket Service uhradiť zákonné úroky z omeškania a poplatok za zaslanie upomienky vo výške podľa VOP-PARTNER.

**II.**

**Všeobecné obchodné podmienky a Sadzobník odmeny a poplatkov**

1. Na vzájomný právny vzťah Ticket Service a Partnera založený touto zmluvou sa vzťahujú VOP-PARTNER v znení účinnom v deň účinnosti tejto zmluvy vrátane ich zmien, doplnení či nahradení novými VOP po dni účinnosti tejto zmluvy a Sadzobník v znení účinnom v deň účinnosti tejto zmluvy vrátane jeho zmien, doplnení či nahradení novým sadzobníkom odmien a poplatkov po dni účinnosti tejto zmluvy, ktorých aktuálne znenie je zverejnené na stránke [www.edenred.sk](http://www.edenred.sk) a/alebo oznámené Partnerovi.
2. Partner podpisom tejto zmluvy potvrdzuje, že bol so znením VOP-PARTNER a Sadzobníka oboznámený, že s ich znením bez výhrad súhlasí a že znenie VOP-PARTNER a Sadzobníka prevzal pri podpise tejto zmluvy od Ticket Service.

**III.**

**Záverečné ustanovenia**

1. Táto zmluva sa vyhotovuje v dvoch rovnopisoch, pričom každá zo zmluvných strán obdrží po jednom rovnopise.
2. Táto zmluva sa uzatvára na dobu neurčitú a nadobúda platnosť a účinnosť dňom jej podpísania obidvoma zmluvnými stranami. Na platnosť jej zmien alebo dodatkov je potrebná písomná forma so súhlasom oboch zmluvných strán, s výnimkou zmeny príloh podľa príslušných ustanovení tejto zmluvy.
3. Každá zo zmluvných strán môže zmluvu písomne vypovedať aj bez uvedenia dôvodu. Výpovedná lehota je 1 mesiac a začína plynúť prvého dňa kalendárneho mesiaca nasledujúceho po kalendárnom mesiaci, v ktorom bola písomná výpoveď zmluvy doručená druhej zmluvnej strane.
4. Zmluvné strany sa dohodli, že zmluvný vzťah založený touto zmluvou sa spravuje Obchodným zákonníkom.
5. Neoddeliteľnou súčasťou tejto zmluvy sú jej nasledujúce prílohy:

Príloha č.1: Všeobecné obchodné podmienky

Príloha č.2 : Sadzobník odmien a poplatkov

Príloha č.3 : Zoznam prevádzkarní

1. Zmena, doplnenie, zrušenie alebo nahradenie novým znením ktorejkoľvek z vyššie uvedených príloh k tejto zmluve nie je skutočnosťou, ktorá by vyžadovala uzavretie písomného dodatku k tejto zmluve. V zmluvnom vzťahu založenom touto zmluvou sa však bude uplatňovať nové znenie prílohy k tejto zmluve.
2. Ticket Service je oprávnený vzhľadom na zmenu právnej úpravy, zmenu trhovej situácie, zmenu obchodnej politiky alebo na základe jeho rozhodnutia zmeniť, doplniť, zrušiť alebo nahradiť Sadzobník a/alebo VOP-PARTNER (ďalej len „Zmena podmienok“). Ticket Service je povinný Zmenu podmienok s uvedením jej platnosti a účinnosti oznámiť Partnerovi a to zverejnením Zmeny podmienok na svojom webovom sídle [www.edenred.sk](http://www.edenred.sk) a zverejnením Zmeny podmienok vo všetkých svojich prevádzkarňach najneskôr 14 dní vopred pred dňom účinnosti Zmeny podmienok.

V prípade nesúhlasu partnera so Zmenou podmienok má Partner právo najneskôr v posledný pracovný deň pred dňom účinnosti Zmeny podmienok z uvedeného dôvodu písomne odstúpiť od tejto zmluvy a súčasne odstúpenie od zmluvy musí byť najneskôr   
v posledný pracovný deň pred dňom účinnosti Zmeny podmienok doručené Ticket Service, inak právo Partnera na odstúpenie od tejto zmluvy zaniká. V prípade, že Partner riadne a včas v zmysle tohto bodu nevyužije právo odstúpiť od zmluvy, platí, že Partner so Zmenou podmienok súhlasí.

1. Ustanovenia tejto zmluvy majú prednosť pred ustanoveniami VOP-PARTNER, t.j. v prípade odlišností ustanovení tejto zmluvy   
   a VOP-PARTNER, sú rozhodné ustanovenia tejto zmluvy. Ustanovenia tejto zmluvy majú prednosť pred ustanoveniami Sadzobníka, t.j. v prípade odlišností ustanovení tejto zmluvy a Sadzobníka, sú rozhodné ustanovenia tejto zmluvy. Ustanovenia Sadzobníka majú prednosť pred ustanoveniami VOP-PARTNER, t.j. v prípade odlišností ustanovení VOP-PARTNER a Sadzobníka, sú rozhodné ustanovenia Sadzobníka.
2. Zmluvné strany berú na vedomie, že spracúvajú osobné údaje v súvislosti s plnením tejto zmluvy v súlade s Nariadením GDPR   
   a ďalšími všeobecne záväznými predpismi. Zmluvné strany berú na vedomie, že spracúvajú osobné údaje súvisiace s plnením tejto zmluvy v postavení samostatných prevádzkovateľov osobných údajov a plnia všetky povinnosti podľa Nariadenia GDPR samostatne.
3. Partner podpisom tejto zmluvy a oboznámením Ticket Service so svojou e-mailovou adresou potvrdzuje svoj súhlas s vydávaním a doručovaním elektronickej faktúry vyhotovovanej Ticket Service v zmysle príslušných všeobecne záväzných právnych predpisov v prípade rozhodnutia Ticket Service o vyhotovovaní a doručení elektronickej faktúry pre Partnera.
4. Zmluvné strany vyhlasujú, že svoju vôľu v tejto zmluve prejavili slobodne a vážne, určite a zrozumiteľne, s jej obsahom súhlasia po prečítaní bez výhrad, doplnkov a iných zmien a na znak súhlasu ju vlastnoručne podpisujú.

|  |  |
| --- | --- |
| V Bratislave dňa Click here to enter a date.      ..........................................  **Ticket Service, s.r.o.**  Meno:  Pozícia: splnomocnený zástupca | V       dňa Click here to enter a date.  ..........................................  Meno:  Pozícia: konateľ |